પટોળા સાડી અને કુર્તા તેમજ ચણિયાચોળીની સાચવણી તો કરવી જ પડે છે પરંતુ તેમાં મોટા ભાગે અલગ અલગ પ્રકારના સિલ્ક મટિરિયલ વપરાતા હોવાથી તે પ્રસંગની શાન વધારી દે છે.વળી સિલ્ક પોતે જ હેવી મટિરિયલ છે તેમજ પટોળાની ડિઝાઇન પણ ભરચક હોય છે તેના કારણે તમારે હેવી જ્વેલરીનો ભાર નથી વેઠવો પડતો. તેથી જ આજે ભૂલાઈ ગયેલા પટોળા ફરી એક વાર પસંદગીનું કારણ બન્યા છે. જોકે ફેશનના બદલાતા ટ્રેન્ડમાં પટોળા થોડા અલગ રીતે સામે આવ્યા છે. નવરાત્રિના તહેવાર વખતે કેટલીક યુવતીઓએ કોટન પટોળા ઘાઘરા ટ્રાય કર્યા હતા. પરંતુ સિલ્ક પટોળા ચણિયાચોળી એ આ લગ્નસરામાં પહેલી પસંદ અને ટ્રેન્ડમાં બની રહેશે. પટોળાનો ટ્રોન્ડ ચલણમાં આવતા પટોળા બનાવનાર કારીગરો તેમજ પટોળા બનાવવાની કળા સાથે વર્ષોશી સંકળાયેલા પરિવારોને કેટલુંક મહત્વ અને આર્થિક રોજગારી મળી રહી છે તે સૌથી મોટો પ્રશ્ન છે. જોકે કેટલાક કારીગરોએ કરેલા ઉલ્લેખ મુજબ હવે ફેશનના નવા ટ્રેન્ડમાં આવતા પટોળાને કારણ ફરીથી એક વાર લોકોનું ધ્યાન આ તરફ ખેંચાયું છે. તે આશાસ્પદ બાબત છે.